Derbent

Derbent (Lesgesch Кьвевар, russ. Дербент) ass déi südlechst an zugläich eelst Groussstad vu Russland. Si läit um südleche Rand vun der russescher Deelrepublik Dagestan an huet ronn 120.000 Awunner (Stand 2010).

Den Numm kënnt aus dem Perseschen (دربند - "Darband") a bedeit "enk Paart". Deen huet se net gestuel, well si läit op enger just 3 Kilometer breeder Landsträif tëscht de kaukasesche Bierger an dem Kaspesche Mier, an hir Befestegungen hu wärend enger 1.500 Joer laang d'Strooss tëscht der dagestanescher Haaptstad Machatschkala an der aserbaidjanescher Haaptstad Baku kontrolléiert.

 Kuckeswäertes 
Derbent steet zanter 2003 op der Lëscht vum UNESCO-Weltkulturierwen, kuckeswäert ass seng Festung gradewéi och d'Alstad mat hire Stadmaueren, der Zitadell, de Bieder an den Zisternen.

 Bevëlkerung 

Déi gréisst Volleksgrupp stellen d'Lesgier, déi zum Islam konvertéiert sinn.

Iwwer 80% vun de 4.997 Armeenier am Dagestan (Stand 2010) konzentréiere sech zu Derbent. D'Stad huet och eng armeenesch Kierch, déi awer an den 1990er Jore vun de lokalen Autoritéiten an e Musée ëmgewandelt gouf, soudatt déi Gleeweg sech elo all an der russesch-orthodoxer Kierch versammelen.

 Joer  Awunner  1897  14.649 1939  34.052 1959  47.318 1970  57.192 1979  69.575 1989  78.371 2002  101.031 2010  119.200

 Bekannt Derbenter 
 Gotfrid Gasanow (1900–1965), Museker
 Suleiman Kerimow (* 1966), Politiker an Entreprener
 Konstantin Saradjew (1877–1954), Dirigent a Geiespiller
 Israel Tsvaygenbaum (* 1961), russesch-amerikanesche Kënschtler

 Um Spaweck 

 Offiziell Säit vun der Stadverwaltung 
 Film, Fotoen an Informatiounen op odnoselchane.ru 

Kategorie:Dagestan
Kategorie:Weltkulturierwen an Europa